O ‘Bosque de Colón’ ou as secuoyas que unen Galicia con América | EsGalicia\nO ‘Bosque de Colón’ ou as secuoyas que unen Galicia con América\nA ladeira do Monte Castrove, en Poio (Pontevedra) esconde dúas hectáreas de secuoyas vermellas regaladas en 1992, con motivo do V centenario do descubrimento de América, por George Bush pai “ás xentes de España”\nPlantadas por un grupo de universitarios americanos e galegos, o souto configúrase desde entón como símbolo de irmandade entre o Vello e o Novo Mundo\nVista desde el mirador del bosque.\nO mar, tamén o asfalto, serpentea suavemente saíndo de Pontevedra en dirección a Sanxenxo, deixando aquí e alá diminutos cóbados de terra e auga que esconden, en silencio, algún que outro lugar inesquecible. Mestura de brión, pedras, area e tempo, que transitan en cores de verde a negro pasando polo ocre, co azul escuro, ás veces claro, do Atlántico, como lugar común ao fondo.\nUn pouco máis arriba, afastándose esa marabillosa lagoa conectada co mar que en Galicia chamamos ría, escóndese o mosteiro de San Juan de Poio, paso previo ao noso destino. Todo se andará.\nPero antes contemplemos a fachada majestuosa, dourada polo sol do outono que acaba de arrincar, que volve a pedra case branca, ocultando, aos ollos do viaxeiro, os claustros seculares dun mosteiro levantado noutra época, noutra terra, nun mundo ao que hoxe nos desprazamos en series e películas.\nAs primeiras referencias datan do século VII, do reinado de Bermudo III -que máis dá- e dunha posterior reconstrución, paso previo ao actual edificio, que comezou a levantarse a finais do XVI. Hoxe os mercedarios habitan o mosteiro, testemuña silenciosa tras o abandono polos benedictinos na incautación de 1890.\nRía de Pontevedra, á altura de Poio.\nFachada da Igrexa do Mosteiro de San Xoan de Poio.\nCoto da rapa das bestas.\nUn pode perderse entre a súa igrexa, mestura de formas de clásico e barroco; ou pode facer o mesmo entre os seus claustros, no das ‘procesións’ ou no do ‘cruceiro’, co seu impresionante mosaico do Camiño de Santiago; e mesmo, quen sabe, pode elixir a súa biblioteca ou a ‘Escola de Canteiros’.\nPero hai outra opción máis ‘natural’, que nola oe ja da costa, outra vez serpenteando entre o asfalto, nunha estrada curvilínea que sobe, entre xiros de esquerda e de dereita, cara á Escusa, unha pequena aldeíña deses que se tinguen de gris á sombra das árbores sumando máis casas que veciños, e onde un pequeno pony recibe ao visitante a man esquerda. Paso previo ao coto de rápaa dás bestas’, ou o lugar onde se desposúe da súa melena aos cabalos.\nMáis arriba, e logo máis abaixo tras facer cume, espera, xa por fin, o bosque de secuoyas de Poio; un nexo entre dúas terras; a unión, unha vez máis, outra vez, sempre, onte e hoxe, entre América e Galicia. Galicia e América. Desde Colón até hoxe, pasando polos millóns de fillos da emigración que un día tiveron que partir e que agora, máis que antes, retornan á súa casa.\nPorque este bosque, apenas cincocentos exemplares que se elevan cara á o ceo na ladeira do Monte Castrove, é relativamente novo. Poderiamos falar, tratándose de secuoyas vermellas, dun bebé de 28 anos que chega a vivir até 2.000. Nin un suspiro de vida por agora -todo é tan relativo- que, con todo, arroxa enormes sombras frondosas que protexen do sol ao visitante.\nUnha das secuoyas vermellas do bosque.\nPlaca conmemorativa na entrada do bosque.\nBosque de secuoyas de Poio.\nUn agasallo de George Bush pai “ás xentes de España” como símbolo de irmandade entre o Vello e o Novo Mundo. Entre Galicia e América. Como si non. Ofrenda, por suposto, que se fai efectiva en o 500 aniversario do descubrimento de América -desde entón o ‘Bosque de Colón’- e que plantan, quen mellor, un grupo de mozos universitarios de aquí e de alá, americanos e galegos.\nAlgo máis de 2 hectáreas que rozan as nubes; o maior bosque de secuoyas, aínda tan novos, de Europa, que apenas comezaron a estirarse, e que esconden, un pouco máis arriba, oun miradoiro sobre a ría de Pontevedra, mestura de dous azuis, o do ceo e o do mar, topándose, levemente, no horizonte.\nCamiñando entre as follas caídas que tinguen o chan de marrón anaranjado un está aquí, pero sente alá; naqueles bosques afastados do outro lado do Atlántico, ao Sur de California, de árbores lendarias que apagan o sol entre as súas ramas. Pero están aquí, en Poio, na nosa terra, proxectando grandes sombras que aspiran a facerse xigantes co tempo, e que unen, unha vez máis, Galicia con América.


Secretaría | CEIP Ponte dos Brozos\nMatrícula do NOVO alumnado admitido para o curso 2021-2022\nO NOVO ALUMNADO ADMITIDO PARA O CURSO 2021-22 formalizará a matrícula:\nIMPORTANTE. A FAMILIAS SERÁN CITADAS A TRAVÉS DO TELÉFONO QUE APARECE NA SOLICITUDE DE ADMISIÓN.\ndo 21 ao 30 de xuño de 2021, ambos inclusive\nPoden descargar aquí o impreso ou recollelo na conserxería do centro.\nSe solicitan Comedor Escolar, deben tramitalo coa ANPA do Centro. Abrir contacto.\nSe solicitan Transporte Escolar,\nUsuarios lexítimos de transporte. Ver paradas e descargar impreso\nUsuarios excepcionais. Ver paradas e descargar impreso\nLembramos que o alumnado que xa está actualmente no centro NON debe realizar ningún trámite de matrícula.\nAXUDAS LIBROS E MATERIAL ESCOLAR EDUCACION PRIMARIA CURSO 2021-22\nAXUDAS PARA LIBROS DE TEXTO E MATERIAL ESCOLAR. CURSO 2021/2022. Educacion Primaria\nResumo e datos da renda familiar (2019)\nPRAZO: dende o venres 21 de maio ate o martes 22 de xuño (inclusive)\na) Anexo II (comprobación de datos dos membros computables da unidade familiar. Deben asinar todos os membros da unidade familiar)\nb) Orixinal e Copia do libro de familia ou documento equivalente, onde figuren o alumno e os demais membros computables da unidade familiar.\ne ) No caso de que o pai e nai carezan de DNI ou NIE ou, no caso de non ter libro de familia: Certificado ou volante de convivencia onde figuren os membros da unidade familiar a 31 de decembro de 2019.\nImprimir anexos aqui ou, poden recollerse na conserxería do centro.\nResolución provisional: 6 de xullo. Informaremos nesta web e Telegram.\nTanto os vales concedidos como os libros de texto de préstamo serán entregados no mes de Setembro (Informarase nesta web e telegram)\nACLARACIONS SOBRE A AXUDA\nRESOLUCIÓN PROVISIONAL DO PROCEDEMENTO DE ADMISIÓN DE NOVO ALUMNADO PARA O CURSO 2021-2022\nCon data de 22 de abril de 2021, informamos da Publicación da Resolución Provisional de alumnado admitido para o curso 2021-22\nSe o precisan, poden consultarse na secretaria do centro, de 09:30 a 12:00. Non é preciso pedir cita.\n96 ADMITIDAS e\n1 excluída por presentación doutra solicitude noutro centro (Duplicidade)\n2 admitidas /1 excluída.\nPrazo de reclamacións ao resultado listaxe provisional: ata o xoves día 29 de abril.\nAdmisión de novo alumnado para o curso 2021-2022\nMércores 24 de marzo.\nAo existir máis solicitudes que vacantes ofertadas polo Centro, procederase á de baremación en 1º de Primaria.\nAs familias entregarán documentación acreditativa dos criterios alegados para o baremo (de carácter voluntario) ata o 9 de abril.\nUnha vez rematado o prazo de reserva de praza para p curso 2021/22 en centros adscritos, comunicamos a resolución:\n- Reserva de praza para 3º de Primaria do alumnado procedente das escolas unitarias: todas admitidas.\nFormalizarán neste centro a matrícula no mes de xuño. Informaremos do procedemento nesta mesma web.\n- Reserva de praza para 1º da ESO no centro adscrito IES Manuel Murguía: todas admitidas.\nFormalizarán no instituto a matrícula no mes de xuño.\nReserva de praza no IES Manuel Murguía para o alumnado de 6º de Primaria\nO alumnado que agora cursa 6º de Primaria, ten dereito preferente de praza no IES Manuel Murguia de Arteixo.\nAviso: as instruccións e impreso foron repartidas ao alumnado en clase durante a mañá de hoxe.\n- Entrega do anexo ED550A e unha copia do DNI/NIE do alumno/a en caso de que dispoñan del.\n- O Anexo debe vir asinado polos proxenitores. En casos de separación,deben entregar unha copia da resolución xudicial correspondente para adxuntala. Cando a custodia é compartida, deben asinar igualmente os dous proxenitores.\n- Prazo: do 11 xaneiro ao 8 de febreiro de 2021 (ambos inclusive)\n- Lugar de entrega: secretaría do CEIP Ponte dos Brozos de 09:30 a 12:30 con cita previa 881 960 506\n- A reserva pode ser entregada polos propios alumnos/-as, o Equipo Directivo recollerá a documentación nas aulas e entregarase posteriormente unha copia da entrega.\n- Se non desexan que o seu fillo/a continúe os estudos no IES Murguía, os proxenitores deben asinar unha renuncia na secretaria do CEIP Ponte dos Brozos.\n- Unha vez rematado o trámite, para coñecer se a reserva foi admitida e dispoñen de praza para o curso 2021-22, informaremos na web do centro. A data límite de publicación das listaxes nos centros é o 28 de febreiro.\n- A non entrega no prazo e forma establecidos causa perda do dereito preferente a unha praza no instituto adscrito.\nWEB CONSELLERIA. Ver Reserva de praza\nAxuda Máscaras Educación Primaria.\nVenres 11 de Decembro.\nPublicada a Resolución Definitiva, comunicamos dende a Secretaría do centro:\n1) O alumnado de Primaria beneficiario recibirá 5 máscaras reutilizables para os 125 días lectivos restantes.\nAs máscaras veñen en sobres individuais nos que xa figura a certificación e instruccións de lavado.\n2) As máscaras serán recollidas por un dos proxenitores idéntificándose con DNI/NIE para asinar a súa retirada.\nDe non poder asistir, pódese autorizar a outra persoa. Deixamos un modelo de autorización.\n3) O reparto será do seguinte modo, organizado por cursos. Non é preciso pedir cita previa pero si respetar ao máximo as franxas horarias así como as medidas de seguridade.\nDe non poder asistir, buscaremos outras datas unha vez rematado o reparto que adxuntamos a continuación:


O disco da semana: Every Minute, de Ainara LeGardon – disquecool\nPor Dr. Chou Música 04/12/2014\nO disco da semana: Every Minute, de Ainara LeGardon\nPouca xente acada o obxectivo de construír unha carreira longa e solvente dende o (case) amateurismo. A boa parte dos grupos que nos gustan, sobre todo do panorama estatal, acábanos devorando as necesidades da vida real, lonxe deses soños de transcender coa túa música. Un dos factores que pode chegar a axudarche é ir pola túa conta. Se a túa carreira é en solitario, tardarás en deixala o que che dure a motivación. Iso, ou que o teu teórico público che dea as costas e te convide a adicarte a outra cousa. Pero claro, para iso tes que ter as narices de sobrarte ti e a túa guitarra para convencer a todo aquel que escoite.\nUnha desas extraordinarias carreiras é a que vén traballando Ainara LeGardon. ‘Every Minute’ (Aloud Music, 2014) é o seu quinto disco de estudo, achegándose sempre ao sobresaliente. É o que sucede cando alguén dá a volta ao seu corpo, e deixa tódalas vísceras na superficie. Se a iso lle sumas un talento descomunal, un atopa en ‘Every Minute’ o que era case obvio que ía atopar: outro traballo xigantesco. Confirmando o que se sabía hai tempo: Ainara LeGardon é un dos maiores expoñentes do rock de autor na Península. ‘Every Minute’ está deseñado cunha precisión sinxela. Traballado co puño pechado. Cantado con rabia. Non apto cara escoitas liviáns. Last Day deixa claro que non viñemos aquí a pasar un rato intranscendente, coa voz de Ainara anunciando o apocalipse e entregándose á crueza de No End entre a inquietante liña de baixo e os decisivos golpes de guitarra.\nSempre a guitarra. Non se entende a Ainara se as seis cordas non acadaran ese pesadísimo protagonismo dialéctico. Por momentos, case mirando aos ollos a grandes do xénero, como PJ Harvey ou Scout Niblett, que poderían ter asinado sen inmutarse o berro desesperado de Magnetic ou a contradictoria escuridade de White, corte no que Ainara LeGardon explora o terreo do insano, os aullidos, a noite e o medo. O demente dando caso ao preclaro e Every Minute xogando á inmediatez, ao que entenderiamos por single de presentación.\n‘Every Minute’ é un disco curto. Éo en extensión, pero sobre todo éo en impresión. Apenas comezaches a gozalo, e cancións tan fascinantes como In the Woods ou To Each Other tocan ao seu fin. A sensación, entón, é extraña. Cando Speeding South remata, e te des conta de que ‘Every Minute’ morreu, queda certa desazón no teu interior. Como se estiveses espido, exposto a calquera inclemencia ou ataque externo. Terás que buscar o novo abrigo na amargura e o desengano. Un dos mellores discos do presente ano dentro do estado español.\nAinara LeGardonEvery MinuteO disco da semana\nAnteriorÓlöf Arnalds: “Sen misterio non hai boa poesía”\nSeguinteO disco da semana: Sangrín, de Pablo Und Destruktion


Salceda únese aos actos de homenaxe no Día de Rosalía | Salceda de Caselas\nO Concello de Salceda de Caselas, en colaboración co CEP Altamira celebrou esta mañá un acto de homenaxe a Rosalía de Castro, no día que se lle adica á escritora, coincidindo co 179 aniversario do seu nacemento. O patio do CEP Altamira, situado xustamente na Rúa Rosalía de Castro, serviu de escenario para a lectura que nenos e nenas do colexio, acompañados do profesorado e do equipo de gobernó do Concello de Salceda, levaron a cabo, para a continuación procedr a unha ofrenda floral que se realizou ante a placa conmemorativa que lle dá nome á rúa, instalada xusto frente ao colexio.\nConcello e colexio uníronse así aos centos de celebracións que nestes días están a ter lugar ao longo de todo o País, e que en Salceda cobran especial significación pola existencia dunha rúa adicada á insigne escritora.\nTeresa Pérez, Concelleira de Cultura e Ensino, agradeceu a boa acollida que tivo a iniciativa por parte do CEP Altamira. “Foi un enorme pracer compartir esta actividad ecos nenos e nenas e co profesorado, e escoitar os textos máis coñecidos de Rosalía na voz dos cativos. Estamos a falar dunha figura apaixoante, a cal continúa a ser un reto estudiar e explicar na súa totalidade e na súa complexidade”.\nMarcos Besada, Alcalde de Salceda, anima á veciñanza a participar na iniciativa de agasallar neste día con un libro en galego e unha flor “contribuíndo así ao recoñecemento dunha figura que marcou e segue a marcar a nosa literatura e a nosa historia. A vida de Rosalía é unha historia realmente apaixonante, chea de interese histórico, cultural e intelectual”.\nFoto: Alcalde e Concelleiros/as do grupo de gobernó coa directora do CEP Altamira ante a placa homenaxe a Rosalía\n25 Entidades de Salceda reciben 92.051,40 € do Concello Salceda potencia as posibilidades laborais da mocidade co programa SIJ+ Garantía Xuvenil


Tres empresas levan o I Premio Lingua e Empresa Concello de Ames. Novas Premios Mil Primaveras CTNL - Coordinadora de Traballadores/as de Normalización da Lingua\nAs empresas Biosbardos, Xestiago e Asesoría Xeral Galega, SL, foron as premiadas co I Premio Lingua e Empresa Concello de Ames. O xurado decidiu conceder ex aequo o premio ás tres empresas por mor da coherencia do uso da lingua en toda a documentación e comunicación empresarial e polo impacto que a súa actividade empresarial pode producir en sectores relevantes para o proceso de normalización lingüística.\nNo caso de Biosbardos pola súa influencia entre a xente nova e as familias; Xestiago levou o premio pola súa relación coas comunidades de veciños/as e polo impacto entre a veciñanza á que lle ofrece os servizos de inmobiliaria e seguros; por último, no caso de Asesoría Xeral Galega, pola incidencia que a súa actividade en galego pode ter no sector empresarial a que lle ofrece os seus servizos.\nAs empresas galardoadas recibirán un premio económico de 833,33 € e unha campaña de difusión na Radio Municipal de Ames. O Premio Lingua e Empresa Concello de Ames foi creado polo Servizo de Normalización Lingüística e polo departamento de Promoción Económica co obxectivo de recoñecer de forma pública o uso e fomento do galego na actividade empresarial.\nMáis información sobre os premios no web do Concello de Ames.


Ollo ao que fas nun sitio público, non é delito que te graven e o difundan - Pontevedra Viva\nOllo ao que fas nun sitio público, non é delito que te graven e o difundan\nPara que unha gravación en vídeo dun acto íntimo sexa constitutiva dun ataque ou vulneración da intimidade e, por tanto, a persoa que a faga ou difunda incorra nun delito, esas imaxes deben ser tomadas en lugares pechados ao coñecemento externo (vivendas ou despachos, por exemplo) ou a través do emprego de artificios para filmar o que acontece nun lugar pechado desde o exterior.\nEsta é a conclusión á que chegou o Xulgado de Primeira Instancia e Instrución número 1 de Viveiro (Lugo) á hora de abordar o coñecido como caso A Maruxaina, que investigaba as gravacións a mulleres mentres ouriñaban na vía pública nas festas da Maruxaina de Cervo (Lugo) en 2019 que acabaron en colgadas en webs de pornografía. E, para chegar a esa conclusión, baseouse, entre outras, nun auto da Audiencia Provincial de Pontevedra.\nO xuíz de Viveiro, Pablo Muñoz Vázquez, arquivou de forma provisional a causa aberta tras as denuncias de máis de 80 desas mulleres aplicando a doutrina de órganos xudiciais "superiores" e pon como exemplo casos das audiencias provinciais de Barcelona e Pontevedra.\nNo caso da Audiencia Pontevedra, baséase nun auto do 7 de marzo de 2017 que analizaba un caso que o maxistrado Muñoz ve "relativamente similar", no que un home denunciou tras ser gravado mantendo relacións sexuais no interior dun caixeiro do banco BBVA.\nAquel tamén se arquivou baseándose en que "os feitos denunciados non teñen encaixe en ningún dos tipos penais", pois o denunciante foi gravado "nun sitio público e á vista de calquera transeúnte".\nA conclusión da Audiencia de Pontevedra e a ditada agora en Viveiro son a mesma. Os xuíces sosteñen que nin as gravacións de mulleres ouriñando na rúa nin as dunha parella mantendo relacións nun caixeiro poden considerarse un ataque ou vulneración da intimidade no sentido recolleito no artigo 197 do Código penal (descubrimento e revelación de segredos), pois non se tomaron en lugares pechados ao coñecemento externo ou con cámaras instaladas no exterior.\nO xuíz de Viveiro indica que neste caso non se desprenden indicios de que exista un ilícito penal porque "se trata dunha serie de gravacións de mulleres ouriñando nunha rúa, é dicir, en lugar público no que podían ser vistas por calquera persoa que por alí transitase"\nO arquivo da causa está a ser moi polémico e esta fin de semana convocouse unha manifestación en Lugo protestando polo arquivo, de modo que este luns púidose coñecer o auto de arquivo.\nNo documento, o maxistrado explica que a captación de imaxes en lugares públicos podería obter protección na Lei Orgánica 1/1982, de Protección Civil da Honra, a Intimidade e a Propia Imaxe e destaca que non corresponde a un xulgado de materia penal analizar se a conduta denunciada pode ser delito conforme a normas civís de protección da intimidade e a propia imaxe.\nO citado auto recolle unha completa análise do caso previo do caixeiro de Pontevedra, no que a persoa que levou o caso ao xulgado foi un home que apareceu mantendo relacións sexuais nun vídeo. Foi gravado mantendo relacións sexuais e posteriormente esa gravación foi enviada a terceiras persoas. No auto de arquivo, a Audiencia Pontevedra insiste en que o acto sexual tivo lugar nun caixeiro automático dunha sucursal bancaria, "que se trata dun lugar público en canto o seu acceso é aberto e ao dispor do público en xeral" e, ademais, "a visibilidade do interior desde a rúa resulta diáfana como acredita o feito da gravación mesma desde o exterior".\nSegundo o tribunal pontevedrés, o propio home que denunciaba que se violou a súa intimidade "expúxoa publicamente", exposición que "se contrapón ao secreto ou oculto así como ao desexo de que non se coñeza o acto que estaba a realizar". "O ámbito da intimidade confórmase por aqueles actos que se desenvolven en espazos reservados da persoa", engade o auto.


Garzas - Wikipedia, a enciclopedia libre\nAs ardeidas (Ardeidae) son unha familia de aves Pelecaniformes que inclúe máis de 60 especies, coñecidas xenericamente como garzas. As ardeidas hai quen as clasifica dentro da orde Ciconiiformes.\nXeralmente son solitarias, pero é normal velas reunidas en comunidade na época de cría. Aniñan en árbores altas, onde fan niños rudos, practicamente planos, e chegan a poñer até 6 ovos.\nAs ardeidas subdivídense en catro subfamilias e 19 géneros, algúns discutidos:\n↑ 2,0 2,1 Peterson, A. P. 2010. Birds of the World -- current valid scientific avian names. Consultado en xuño de 2012.\nWikispecies posúe unha páxina sobre: Garzas\nWikimedia Commons ten máis contidos multimedia na categoría: Garzas\nTraído desde "https://gl.wikipedia.org/w/index.php?title=Garzas&oldid=4855959"\nA última edición desta páxina foi o 25 de agosto de 2018 ás 02:03.


O autor de "Memorias dun neno labrego", Xosé Neira Vilas, faleceu este venres 27 na súa casa de Vila de Cruces. O pai de Balbino ademáis de un gran escritor foi un gran defensor da nosa língua.\nNa súa traxectoria podemos atopar novela, periodismo, poesía... e neste 2015 recibiu a Medalla de Ouro de Galicia pola súa labor.\nPara coñecer máis da súa vida e obra facede click na súa imaxe:\nE tamén podemos escoitalo na seguinte entrevista:\nMemorias dun neno labrego polo IES Pino Manso (Porriño). Grazas por compartilo\nMemorias dun neno labrego de Xosé Neira Vilas from biblioteca pino manso\n¡BICHOS!... ¿QUE SERÁN?\nXa sabedes o título do noso proxecto para este curso e tamén é certo que moitos de vós xa estades traballando nel. Pois a partir de agora a entrada da biblio estará ambientada acorde coa temática. Esperamos que vos guste.\nPublicado por biblioteca ás 21:09 Ningún comentario:\nO Samaín pasou polo cole e tivemos uns días moi atarefados:\npantasmas e esqueletos polos corredores, contos de bruxas, bailes terroríficos... e cabazas engalanadas para tal ocasión.\nNa biblioteca tivemos contacontos de medo ao longo de toda a semana e si queredes ver as fotos destes días clicade na seguinte imaxe:\nOutubro xa está aquí e a biblioteca comeza unha nova andadura con todos vós.\nO DÍA 13 abriremos portas!!!\nPero antes esperamos a vosa visita para falar das novidades, compartir ideas e por suposto, presentarvos unha nova proposta para investigar xuntos:\nEsta vez resulta fácil adiviñar de que falamos, necesitades pistas???,\naquí tendes un vídeo que vos pode aclarar ideas:\nNon queda dúbida, imos a investigar sobre "Bichos", grandes e pequenos, domésticos ou salvaxes, terrestres ou acuáticos... todos aqueles que se vos pasen pola cabeza.\nPronto teremos unha relación de recursos que iremos engadindo para consultar e agardamos que disfrutedes ao longo do ano cos vosos descubrimentos.\nAo longo do curso o alumnado de Atención Educativa de 4º de Primaria xunto coa profe María de Ed. Física prepararon dous fermosos contos para o Kamishibai. Na primeira semana de xuño os nenos e nenas de Ed. Infantil e o 1º ciclo de Primaria tivemos o gusto de velos, escoitalos e disfrutar con eles.\nAdemais fixeron un vídeo con cada un que aquí vos presentamos.\nOs contos titúlanse:\n- Una Piedra extraordinaria\nla tarta de hadas from Bibliopiquín on Vimeo.\nuna piedra extraordinaria from Bibliopiquín on Vimeo.\nCelebramos no cole a semana das Letras Galegas e ademais de recompilar moita información sobre Galicia pasámolo estupendamente ben.\nAquí tendes algunhas fotos das diferentes xornadas. Agardamos que vos gusten. Os recunchos preparados polos diferentes ciclos resultaron moi atractivos.\nO vindeiro sábado, 21 de marzo, temos unha doble conmemoración, esta data está sinalada como\n"Día da Poesía" e "Día da Árbore".\nNo cole traballaremos na seguinte proposta de actividades:\n- Elaborar, ilustrar...poesías para seren expostas no recuncho habilitado ao longo do mes de marzo.\nNa mañán do luns 23, o alumnado de 6º de Primaria fará a lectura por megafonía de diferentes poemas.\n- Plantar varias árbores no patio na mañán do luns 23.\nAdemais na biblioteca temos exposta unha selección de libros relacionados con estas dúas temáticas.\nNos seguintes enlaces atopamos recursos para traballar na aula:\nCPI da Cañiza Día da Poesía Son de Poetas\nE para Os Bosques:\nPublicado por biblioteca ás 23:08 Ningún comentario:\nNo cole celebramos o Día da Paz cantando e bailando. Tamén lemos un manifesto e soltamos pombas. Na aula virtual do cole atoparedes fotos do evento.\nPublicado por biblioteca ás 23:17 Ningún comentario:\n"A Paz dende CEIP Cabanas"\nAquí vos deixamos un lipdub feito con motivo do "Día da Paz", polos compañeiros e compañeiras do cole de Salcedo: CEIP Cabanas. A canción utilizada:"Está permitido" de Pablo Alborán.\nNoraboa polo traballo a tod@s eles e moitas grazas por compartilo.\nPublicado por biblioteca ás 21:34 Ningún comentario:


Lei Xeral de Discapacidade | Galega de Economía Social\n¿Que é a Lei Xeral da discapacidade?\nEn Galega de Economía Social ofrecemos as nosas clientas e clientes a posibilidade de cumprir coa Lei Xeral de Dereitos das persoas con discapacidade e da súa inclusión social, recorrendo ás medidas alternativas, ben a través dos centros especiais de emprego, contratando os seus servizos ou produtos, e/ou mediante a opción de realizar doazóns ou accións de patrocinio de carácter monetario.\nA normativa sobre dereitos das persoas con discapacidade recolle a obriga das empresas públicas e privadas cun cadro de persoal de 50 ou máis traballadoras/es de reservar un 2% para persoas con discapacidade.\nNos casos que a contratación directa de persoas con discapacidade non sexa factible por causas organizativas da empresa, ou ben porque a oficina de emprego non pode dar resposta á oferta de postos de traballo realizada por aquelas, pódese recorrer de maneira excepcional e transitoria á contratación indirecta de persoas con discapacidade a través das medidas alternativas.\nA contratación indirecta de persoas con discapacidade, como cumprimento das medidas alternativas, require dunha autorización Administrativa, Certificado de Excepcionalidade, que concede o Servizo de Emprego competente.\nO Certificado de Excepcionalidade concédese por unha duración de 3 anos, debendo presentar anualmente memoria xustificativa do cumprimento da obriga en cada exercicio. Transcorrida a vixencia do certificado de excepcionalidade deberá renovarse, se durante a mesma non se alcanzou a cota de reserva do 2%, e concorren as circunstancias para renovar a concesión.


O Amarelle recupera partido en busca da salvación\nAs coruñesas xogarán o partido pendente co Sala Zaragoza co obxectivo de eludir o descenso directo\nViaxes Amarelle vs Sala Zaragoza / MANU BOUTUREIRA\nO Viaxes Amarelle ten un duelo importantísimo por diante, cun partido a recuperar que pode supoñer un paso adiante cara a salvación directa na Primera División. As coruñesas intentarán eludir o descenso directo nesta xornada aprazada, puntuando ante o AD Sala Zaragoza. A cita terá lugar no polideportivo municipal Río Ebro (Zaragoza) este sábado, 29 de maio, ás 20:00 horas.\nDespois de vencer na pasada fin de semana ao Universidad de Alicante, equipo invicto nesta segunda fase ata ese momento, as galegas chegan a este novo partido cargadas de enerxía.\nO golazo de Sofía da a vitoria ao Amarelle\nO rival das herculinas\nPara este encontro adiado, o contrincante do club galego é o AD Sala Zaragoza, un equipo pensado para loitar polo play off ao título a comezos de tempada, pero que tivo que conformarse con salvar a categoría.\nActualmente suma 58 goles a favor e 32 en contra, cun balance de 10 vitorias, dous empates e dez derrotas nos 22 partidos disputados. En total, acumulan 32 puntos e un coeficiente do 1,454.\nO conxunto maño, salvado desde hai varias xornadas, só aspira a ser o subcampión do grupo polo descenso. Nesta segunda volta da segunda fase, as zaragozanas só disputaron un duelo, e caeron por un 3-0 ante o Gran Canaria FSF Teldeportivo.\nO partido contra o Amarelle é o primeiro tras o confinamento, o que aumentará a ansIa competitiva das mañas.\nUn Amarelle tocado, pero loitador\nO conxunto dirixido por Jorge Basanta ten unha oportunidade de ouro para alonxarse do descenso e manterse con vida na loita pola permanencia. O cadro herculino xa sabe o que é sufrir na cancha, e tras xogar na última xornada contra o líder do grupo, esta semana repite convocatoria.\nCris Lourés e Candela Soria seguen a ser baixa polas súas escordaduras nos nocellos, unidas á baixa de longa duración de Martita, aínda en proceso de recuperación da operación do ligamento cruzado anterior.\nA convocatoria de Basanta queda da seguinte forma:\nO equipo galego iniciará este mesmo venres a viaxe a Zaragoza e durmirá en La Rioja. O sábado rematara o camiño para disputar o encontro e regresará de novo á Coruña.\nEste encontro será o primeiro das herculinas que non se poderá seguir en directo. Nin o club local nin ningún medio maño retransmiten vía streaming ou na televisión os partidos desta segunda fase da Primera División.\nEtiquetas Amarellefútbol salafutsalJorge BasantaPrimeira División de Fútbol SalaPrimera División de Fútbol Salaviaxes amarelle\nElisa ficha polo Ourense Envialia por dúas tempadas\nO Ourense Envialia contará cunha nova porteira para a vindeira tempada. Elisa ficha polo club galego por dúas campañas e acompañará a Vane e...\nO Amarelle perde na fase de promoción e descende de categoría\nO Viaxes Amarelle xogábase a todo ou nada a permanencia e saiu cruz. As coruñesas perden a categoría tras caer derrotadas...\nO Viaxes Amarelle xógase a todo ou nada a permanencia\nO Viaxes Amarelle xógase o seu futuro esta fin de semana. As herculinas deberán loitar na súa última oportunidade por salvar...\nIrene García, Dani Sousa e Luci renovan co Poio Pescamar\nDe cara a vindeira tempada, o Poio Pescamar segue a confiar no seu plantel. Ás renovacións de Caridad e Ana Rivera engádense as de...\nVane Barberá seguirá defendendo a portería do Envialia\nO Ourense Envialia conserva á súa cancerbeira para a vindeira tempada. Vane Barberá seguirá defendendo a portería ourensá durante un curso máis...\nO HC Raxoi representará a Galicia no Campionato de España sub17 de Ponteareas\nA Xunta anuncia a licitación da primeira fase do Parque Acuático de Monterrei que será “referencia en todo o noroeste da península”\nO Día do Deporte na cidade celebrarase este domingo nos barrios coruñeses\nO HC Borbolla despide a tempada con derrota (4-1)


Luis Enrique di que a actitude de Brais no grupo burbulla foi clave para convocalo | Noticias de Galicia | CRTVG\nPublicado o 27/08/2021 11:46\nO de Mos ve a convocatoria como unha recompensa do "traballo realizado durante moito tempo"\nTres meses despois Luis Enrique premia a Brais Méndez. É a primeira convocatoria logo da Eurocopa, e son tres partidos de clasificación para o mundial.\nBrais foi un dos chamados ao grupo burbulla cando apareceu a covid na selección nas vésperas da Eurocopa e o xogador do Celta gozaba das súas vacacións en Grecia.\n"Foi determinante, pero non porque viñeran, pola súa actitude e preparación de cara a estar 5 días nun hotel e o nivel que deron adestrando foi clave para convencerme de que os convocara", declarou contundente Luis Enrique.\nBrais Méndez debutou coa Selección da man de Luis Enrique en 2018 nun amigable contra Bosnia en que ademais marcou un gol. Esta nova oportunidade bríndaselle ante partidos oficiais.\n"Xa non son tres amigables, estás xogando por meterte nun mundial. Iso fala da confianza do míster no grupo", comentou o futbolista de Mos.\nLuis Enrique dalles descanso a Pedri e Oyarzábal. Outras ausencias como a de Thiago Alcántara teñen outra lectura.\n"É evidente que da Eurocopa algúns xogadores saen reforzados e outros debilitados", conluíu Luis Enrique\nNa súa órbita entra Sergio Carreira, convocado pola sub-21. O lateral saíu este verán do Celta cedido ao Mirandés da Segunda División. Ábrenselle as portas da selección a un dos canteiráns máis prometedores.\nO Xapón non detecta problemas de saúde vencelladas ás doses retiradas de Moderna fabricadas en España\nSan Vicente do Grove, testemuña do reencontro de Pereza


Ribadavia revivirá as coridas cerimonias do século XVI cos abandeirados da vila italiana de Vignanello - Festa da Istoria\nRibadavia revivirá as coridas cerimonias do século XVI cos abandeirados da vila italiana de Vignanello\n17 de Agosto de 2019 | 12:06 | A festa\nNesta XXXI Edición da Festa da Istoria de Ribadavia visítanos o grupo italiano de Sbandieratori de Vignanello, especializado naqueles antigos xogos da bandeira que estaban destinados a animar e colorear as cerimonias e banquetes máis prestixiosos da primeira metade do século XVI.\nVignanello Flag- wavers and Musicians Group foi fundado en 1969 e en poucos anos logrou establecerse a nivel rexional e nacional, afirmando a súa independencia e fortalecendo a súa identidade e prestixio.\nO período de referencia histórica da asociación é entre 1531 e 1536, un século no que o seu pobo, Vignanello, que sempre foi obxecto de amargas disputas entre as diversas familias, cidades e institucións, nunca tivo un goberno estable; houbo revoltas, asedios, batallas, ata que en 1531, o papa Clemente VII outorgoullo en perpetuo feudo a Beatrice dei Pier Bertoldo, da rama Latera da familia Farnese. Así comezou a historia do condado de Vignanello, destinado a durar ata 1816.\nAs súas cores distintivas son o vermello e o azul.\nNacido tamén como un centro de agregación para moitos mozos e mozas, conta cun bo número de integrantes que se reparten en seis departamentos: abandeirados, tambores, Chiarine, desfile histórico, Mini Sbandieratori e Mini Tamburini.\nA súa actividade constitúe un deporte único cunha historia moi afastada, co que manteñen presentes as orixes e a historia do seu espléndido pobo: Vignanello. Cren que a paixón, o sacrificio e a amizade son o cóctel máis axeitado para isto, pois non é fácil achegarse a este deporte tan estraño. Así e todo, aseguran que cando alguén está dentro nunca máis se rende. Ademais, a pertenza ao grupo dálles a oportunidade de viaxar moito tanto en Italia como no estranxeiro.\nÉ un deporte que ensina unha disciplina e fomenta a unión.


A conselleira de Medio Ambiente, Territorio e Vivenda entregou hoxe 8 vivendas de promoción pública\nCerdedo-Cotobade (Pontevedra), 14 de xuño de 2022\nA Xunta investiu 720.000 euros na rehabilitación de antigas casas de mestres para ofrecer en alugueiro en Cerdedo-Cotobade, segundo explicou a conselleira de Medio Ambiente, Territorio e Vivenda, Ángeles Vázquez, durante a entrega de 8 das 10 vivendas reformadas, xa que dúas delas foron entregadas anteriormente.\nLogo de agradecerlle ao Concello de Cerdedo-Cotobade ter cedido gratuitamente estes inmobles, a conselleira puxo en valor que estas vivendas terán unha renda mensual de entre 88 e 106 euros. Cada unha delas conta con preto de 84 metros cadrados útiles, distribuídos en dúas plantas e con dous dormitorios. Ademais, son vivendas eficientes desde o punto de vista enerxético ao contar cunha bomba de calor de aerotermia para calefacción e auga quente.\nNesa liña de reducir as emisións procedentes dos fogares sen renunciar ao confort, no que vai de ano xa se convocaron cinco programas, todos eles co prazo de solicitude aínda aberto, que poñen á disposición dos cidadáns a título individual e das comunidades de veciños axudas directas para apoiar actuacións de mellora da eficiencia enerxética.\nSon, en concreto: o programa de axudas a nivel de edificio, incentivos para elaboración do libro do edificio existente e para redacción de proxectos, as axudas para actuacións de rehabilitación enerxética en edificios existentes en municipios de reto demográfico (PREE5000), o programa a nivel de vivenda —cambio de ventás—, e as subvencións para actuacións de rehabilitación de edificios e vivendas nos ámbitos das ARI supramunicipais.\nA Xunta segue a apostar pola vivenda pública en Galicia. De feito, segundo salientou Ángeles Vázquez “neste momento promovemos o remate e construción dun total de 512 vivendas de promoción pública cun investimento de 72,5 millóns de euros, principalmente nas grandes cidades galegas”.


Descargar ferramenta adecuada para correo electrónico Conversión - EML ao conversor PST\npor administrador xullo 25, 2019 Deixe un comentario\nTer acceso total a todos os seus arquivos de correo-e, con independencia de calquera sistema operativo Windows que está a usar debe ser sempre unha prioridade para quen sempre interesada en manter un arquivo saudable de arquivos de correo-e importantes e manter canles de comunicación eficaz, sen calquera forma de restricións.\nManter o control sobre os seus correos electrónicos\nMicrosoft Outlook é sempre un dos clientes de correo-e máis utilizados, pero moi desgraciadamente, hai un gran número de formatos de almacenamento de correo-e e iso tende a ser un problema para aqueles con sistemas de ordenadores en execución no sistema operativo Windows como poderían afrontar un obstáculo intentando converter arquivos de EML a Outlook para ter algunha posibilidade de descodificar a información almacenada nos correos. Agora podes seguir todos os seus correos electrónicos e garantir que nunca perda calquera información a través da capacidade poderosa de conversión do noso Converter EML para PST, É profesional designado para darlle a conversión excelente e absolutamente impecable de varios arquivos de correo xerados a partir dunha ampla variedade de aplicacións de correo electrónico.\nEML ao conversor PST\nScreenshots da interface de asistente de conversión\nMigrar e converter correo-e para case calquera formato\nEsta ferramenta de oficina profesional migra os seus correos electrónicos perfectamente en perspectiva cunha eficiencia moi alta velocidade, aforrando así tempo e estrés innecesario na xestión do seu arquivo de correo-e e lle dá o control extra coa súa aplicación versátil que se pode usar para converter arquivos de EML en formato MSG e viceversa, converter arquivos de EML e msg noutros formatos amplamente utilizados que inclúen HTML, TNEF, txt, RTF, e PST.\nExtraer e-mails de arquivos mbox\nTamén pode efectivamente converter arquivos .mbox ou .mbx en .EML e despois continuar para PST. Os factores máis importantes para usar este conversor profesional son o factor de aforro de tempo que traballa con velocidade supersónica sen comprometer o contido do seu correo-e, ea súa capacidade de ser amplamente aplicado a un número moi grande de formatos de correo-e e extensións mesmo aqueles con protección de contrasinal.\nEML para paquete de instalación Converter PST chega cunha mbox libre ao conversor EML cun novo recurso de soporte de extracción formato Mac OS X .EMLX.\nComo útil se este post?\nFaga clic nunha estrela para valora-lo!\nmedia / 5. conta dos votos:\nComo atopou este post útil ...\nSiga connosco nas redes sociais!\nSentimos que este post non foi útil para ti!\nDéixanos a mellorar este post!\nCóntanos como podemos mellorar este post?\nGrazas polo seu feedback!\nEste artigo foi publicado en EML ao conversor PST.\nSave my name, correo, and website in this browser for the next time I comment.\n« EML para PST conversión en modo batch\nBuilt-in Email Formatos Converter »\nLogo de utilizar o Windows Vista por máis dun ano decidín volver a outro irmán - Windows XP. Cando formatei meu portátil Salvádeos meus correos electrónicos como o formato EML e non como PST. O software é moi doado de usar e fixo o traballo en poucos segundos. Thanks!


O Concello readxudica a mellora integral da mobilidade da contorna de Fexdega tras a crise de Nexia\nO Concello de Vilagarcía salvou a situación de bloqueo na que se atopaba a obra de mellora integral da mobilidade na contorna de Fexdega que fora adxudicada a Nexia Infraestruturas antes de que a construtora se declarase en quebra. O problema resolveuse na Xunta de Goberno Local celebrada o luns, na que se acordou readxudicar o proxecto a Fevisa Vías e Obras por importe de 265.833 euros. Previamente xa se procedera á rescisión do contrato con Nexia, asinado no mes de en xullo sen que ni tan sequera comezase a obra.\n12.03.2020.- O proxecto de Mellora Integral da Mobilidade e a Seguridade Viaria das rúas da contorna de Fexdega permitirá mellorar as condicións de comodidade e seguridade das rúas que bordean o recinto feiral, tanto para o paso dos peóns como para a circulación viaria. As obras afectarán ás rúas que unen a avenida de Rodrigo de Mendoza á altura do enlace coas Bocas, ata a avenida de Agustín Romero, practicamente fronte á sede de Protección Civil. Os traballos previstos incidirán de xeito moi positivo no tráfico rodado e tamén na seguridade dos peóns nas rúas Limoeiro, Nogueira e Filgueira, ao tratarse de vías moi frecuentadas por bordear un centro de gran atracción de público como é Fexdega, lugar onde se celebran feiras, concertos, eventos de todo tipo e tamén a actividade deportiva diaria de clubs e da propia Fundación Municipal.\nOs traballos, que teñen un prazo de execución de 6 meses, fináncianse a través do programa DepoRempese da Deputación cunha achega do Concello.


Pacto social sin xustiza social. - Tercera Información -Tercera Información\nAndré Abeledo Fernández • Opinión • 18/01/2022\nPobres máis pobres e ricos máis ricos, traballadores máis pobres e multimillonarios noxentamente ricos.\nAumentan as desigualdades coa crise do COVID-19, os 23 mil millonarios que hai no Estado español son agora un 30% máis ricos, namentres aumenta a miseria, a pobreza e a desigualdade a pasos axigantados. Libre mercado o chaman, capitalismo en estado puro. E ante esto os gobernos dedicanse caridade e olvidanse da xustiza social.\nOs 10 homes máis ricos do mundo teñen duplicado as súas sus fortunas, namentres o 99% da poboación ve como a pobreza a distintos niveis arruina as súas sus vidas.\nNo Estado español os que ían a asaltar os ceos agora nos din que temos que ter os pés na terra, os que falaban de utopía agora nos falan de pragmatismo.\nFai xa moito tempo que os chamados axentes socias ao servizo do poder non defenden os nosos intereses de clase.\nNon me sinto representado polos chamados «axentes sociais», nin pola patronal, nin por CCOO e UXT, como traballador non me representan.\nCreo na necesidade dos sindicatos, de que as traballadoras e os traballadores deben estar organizados.\nPero CCOO e UXT UGT fai tempo que teñen deixado de defender os intereses da clase traballadora, fai tempo que teñen deixado de representar a maioría das traballadoras e dos traballadores.\nAqueles que temos coñecido o seu funcionamiento interno, que temos visto como son os seus tratos e os seus sus acordos coa patronal en primeira fila, sabemos ben ata onde chega a traizón a clase traballadora de estos supostos representantes.\nSabemos que esos aparatos sindicais dos supuestos «axentes sociais» están apodrecidos ata a medula e que os mortos non son recuperables, CCOO e UXT son agora parte do problema e polo tanto non poden ser parte da solución.\nTamén sei que nas súas sus bases e entre os seus sus afiliados queda xente honesta, que como eu o fixen un día, estanse a equivocar ao pensar que se pode resucitar a un morto, ou que se pode cambiar o rumbo dun barco en máns de piratas, de mercenarios ao servizo do poder, desgraciadamente non se pode, pero supoño que cada un debe darse conta por sí mesmo da triste realidade.